《别后与赵元默言怀四首 其二》
明代·湛若水

嘐嘐嗟断金，悠悠结同心。同心苟不固，胶漆亦未深。

杯酒出肺腑，按剑起知音。朝为鱼水欢，暮为商与参。

同学张陈子，干戈竟相侵。去去请息交，鸥盟蚤当寻。

钟期或未死，吾且囊吾琴。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。